
Averea ascunsă a lui Cătălin Cirstoiu. Trece în 
declaraţia de avere doar „ce trebuie”: „Ce aţi fi 
vrut, să merg cu trotineta?" 

Cătălin Cîrstoiu, doctorul care a „muncit de i-au sărit capacele” a uitat să treacă în 
declaraţia de avere, obligaţie ce revine tuturor celor care ocupă funcţii publice, 
mai multe case și mașini. Și nu sunt puţine! 


„Eu de 20 de ani, de mai bine de 20 de ani, împreună cu soția mea am muncit de ne- 
au sărit capacele ca să ne construim o reputaţie, un renume profesional și să facem 


bine. Dacă astăzi sunt unii interesaţi să transforme munca unor oameni într-un 
subiect de dezbatere publică. Eu nu am încălcat nicio lege“, a declarat Cătălin 
Cirstoiu. 


Acesta a spus că nu este bine nici să n-au un ban în buzunar și să te duci într-o 
funcţie publică din interes. 


„Și până la urmă, e bine să fii fără niciun ban în buzunar și să te duci într-o funcţie 
publică pentru alte interese, sau e bine să te duci fiind convins că poţi să faci ceva în 
plus, necontând acest aspect?”, a declarat acesta. 


Medicul a adăugat că a trecut în declaraţia de avere tot ceea ce trebuia. 


„Mai vreau să lămurim un lucru, în declaraţia mea de avere sunt trecute toate 
activele pe care le deţin la societățile comerciale la care sunt acţionar și atât, asta 
este singura informaţie care se trece în declaraţia de avere.” 


„Ce aţi fi vrut, să merg cu trotineta, sau să merg pe bicicletă sau să merg cu o mașină 
mai ieftină și să ascund mașina în garaj? Nu doamnă, nu am de gând să ascund cine 
sunt sau ce fac.“, a izbucnit candidatul PSD-PNL. 


Acesta a spus că nu a luat niciodată mită. 


Medicul Cătălin Cîrstoiu, candidatul susţinut de PNL și PSD în lupta pentru Primăria 
Capitalei, deține mai multe bunuri decât cele care apar în declaraţia de avere, însă 
acestea sunt trecute pe firma lui și a soţiei, după cum arată o investigaţie Hotnews. 


Astfel, medicul deţine, pe firmele familiei, un apartament pe plajă la Mamaia, un 
penthouse la Sinaia, două apartamente în București și mai multe mașini de mare 
putere, printre care un BMW X6 M60. 


Conform legii, nu e obligat să-și noteze proprietăţile firmelor în declaraţiile de avere. 
Comparativ, valoarea proprietăților din declaraţia de avere a lui Cîrstoiu e mai mică 
decât cea a proprietăţilor folosite și aflate pe firme. În declaraţia de avere apare un 
teren intravilan de peste 3.000 de metri pătraţi în Mogoșoaia, o casă de 450 de metri 
pătraţi în judeţul Ilfov și un apartament de 100 de mp în București. Ca mașină, are 
declarat un Cadillac din 2008. 


averea doctorului cirstoiu catalin cirstoiu 4masini 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

